als_Latn dik_Latn azb_Arab
Rinovimi i plotë i këtij apartamenti është bërë duke përmisuar ndarjen e zonave, kthimin e shkëlqimit dhe funksionalitetit. Kjo shtëpi është minimaliste, e bazuar në të bardhën monokromatike dhe përdorimin e elementeve prej druri ose nënproduktet e tij.
Salloni është rinovuar tërësisht dhe në të është vendosur një divan i madh i bardhë me një zgjatim të njërit krahë për të qënë më komod gjatë qëndrimit dhe shtrirë këmbët. Muri mbrapa divanit është veshur me mermer dhe për të shtuar efektet e dekorimit me ndricimin led për të shtuar akoma më shumë shkëlqimin dhe atmosferën.
Në zonën e qëndrimit gjatë ditës prevalojnë linja kuadrate dhe shkrirje harmonike me të gjithe elementet. Dhoma e ngrënies është pjesë e sallonit por që nga shtrimi i dyshemesë me pllaka dhe jo me parket si është tek dhoma e ndënjes krijohet një ndarje ndërmjet tyre.
Kuzhina është perfekte dhe e përsosur dhe ajo shoqerohet po me të njejtin stil që harmonizon të gjithë shtëpinë. Gjithashtu në të do të gjejmë dhe një tavolinë të integruar në një pjesë të banakut përball kuzhinës.
Pjesa tjeter e shtëpisë ka një shije dhe stil pak më ndryshe por përseri pa e ndryshuar bazën minimaliste. Në banjo do të gjejmë përdorimin e ngjyrave më të ngrohta në një sintoni me përdorimin e elementëve prej druri në shtëpi.
Surpriza vjen në dhomën e gjumit. Ajo është minimaliste por efektin WOW e ka tek një vaskë e vendosur si një mrekulli e intimitetit dhe relaksit. Zonat ndahen me një vetrate xhami, dhe unifikohen nga përdorimi i ngjyrave të ngrohta për më shumë romancë.
Për më shumë kënaqësi dhe më shumë ajër do të gjejmë dhe një verandë, ideale për kohët kur temperaturat janë të përshtatëshmë për të qëndruar jashtë.
als_Latn als_Latn als_Latn als_Latn als_Latn als_Latn als_Latn